‏ז' אב, תשע"ט

8 אוגוסט , 2019

**מכרז פומבי 68/19 – הארכת מועד**

**מכרז לקצין/ת ביקור סדיר באגף החינוך (1.5 משרות)**

בהתאם לפקודת העיריות (נוסח חדש), חוק הרשויות המקומיות, תשנ"ב-1991 ותקנות העיריות (מכרזים לקבלת עובדים) התש"ם – 1979, ניתנת בזה הודעה על משרה פנויה של קצין/ת ביקור סדיר, והזמנה להציג מועמדות לאיוש משרת קצין/ת ביקור סדיר באגף החינוך.

**א. כללי**

1. מועמדים המבקשים להציג את מועמדותם למכרז, מתבקשים להגיש לעיריית רמת השרון את המסמכים הבאים:

* שאלון למשרה פנויה - יש למלא טופס פרטים אישיים מקוון באתר העירייה

[**www.ramat-hasharon.muni.il**](http://www.ramat-hasharon.muni.il) **– כפתור "מכרזים" בדף הבית/ מכרזי כ"א.**

בנוסף, יש לסרוק ולצרף את המסמכים הבאים:

* שאלון לאיתור חשש לניגוד עניינים (מופיע בדף המכרז באתר האינטרנט של העירייה).
* קורות חיים שיכללו פירוט ניסיון מקצועי ותעסוקתי (בצירוף אישורי עבודה מתאימים).
* תעודות המעידות על כישורי המועמד/ת (תעודות על השכלה רלבנטית, השתלמויות וכיו"ב).
* תמונת פספורט.

הגשת המסמכים הנדרשים תתבצע באמצעות הדואר האלקטרוני:

**michrazim@ramat-hasharon.muni.il**

2. פרטים נוספים ניתן לקבל בטלפון: 03-5483828 (ליבנת יגר).

3. **המועד האחרון להצגת המועמדות למשרה הינו:** **27.8.19**

עיריית רמת השרון שומרת על זכותה להאריך את המועד להצגת מועמדות למשרה האמורה, מבלי שיהא בכך משום התחייבות להאריך את המועד כאמור.

4. **בקשות שתגענה ללא הפרטים כאמור ו/או לאחר המועד לעיל, לא תטופלנה ולא תובאנה לדיון בפני ועדת המכרזים .**

5. עיריית רמת השרון אינה מתחייבת לקבל הצעה כלשהי והיא שומרת על זכותה להפסיק בכל עת את הליכיו של מכרז זה, זאת בכל שלב משלביו.

**ב. פרטי המשרה**

**תואר התפקיד**: קצין/ת ביקור סדיר באגף החינוך (1.5 משרות).

**היקף המשרה:** 1.00 +0.5 משרות.

**היחידה**: אגף החינוך .

**דרוג** : חברה קהילה ונוער/ מח"ר

**דרגה**: בהתאם להסכמים הקיבוציים.

**כפיפות**: מנהל אגף החינוך.

**תקופת ניסיון:** שנתיים.

**ג. תיאור התפקיד**

עובד/ת רשות מקומית ששר החינוך הסמיכו לעניין זה, שתפקידו הבטחת החלת חוק חינוך חובה והתמדת התלמידים במוסדות חינוך במשך 15 שנות לימוד.

1. בקרה על תלמידים במסגרת חוק לימוד חובה.
2. איתור ומניעת נשירה של תלמידים
3. טיפול ומעקב אחר היעדרות של תלמידים בכל המסגרות הקיימות
4. ליווי תהליך מעבר תלמידים ממסגרת חינוכית אחת לאחרת.
5. ייעוץ והנגשת מידע הקשורים לתחום עיסוקו.
6. אחריות על מועדוניות הרווחה בנושאי ביקור סדיר.

**ד. דרישות התפקיד:**

**השכלה**: בעל תואר אקדמי שנרכש במוסד המוכר על ידי המועצה להשכלה גבוהה, או שקיבל הכרה מהמחלקה להערכת תארים אקדמיים בחוץ לארץ.

או

הנדסאי או טכנאי מוסמך בהתאם לסעיף 33 לחוק ההנדסאים והטכנאים המוסמכים, התשע"ג-61/1.

או

בעל תעודת סמיכות לרבנות ("יורה יורה") לפי אישור הרבנות הראשית לישראל.

או

בעל אישור לימודים בתכנית מלאה בישיבה גבוהה או בכולל, שש שנים לפחות אחרי גיל

18 ומעבר שלוש בחינות לפחות מתוך מכלול הבחינות שמקיימת הרבנות הראשית

לישראל (שתיים משלוש הבחינות יהיו בדיני שבת ודיני איסור והיתר).

.

בעל/ת תעודת הוראה.

**כשירות מקצועית** : עבור בעל תואר אקדמי או השכלה תורנית כמוגדר לעיל – הוראה בבית ספר במשך שלוש שנים לפחות או ניסיון בחינוך הבלתי-פורמלי במשך חמש שנים לפחות. עדיפות לעבודה עם בני נוער בסיכון.

עבור הנדסאי רשום – הוראה בבית ספר במשך ארבע שנים לפחות או ניסיון בחינוך הבלתי פורמלי במשך שש שנים לפחות. עדיפות לעבודה עם בני נוער בסיכון.

עבור טכנאי רשום – הוראה בבית ספר במשך חמש שנים לפחות או ניסיון בחינוך הבלתי פורמלי במשך שבע שנים לפחות. עדיפות לעבודה עם בני נוער בסיכון.

**דרישות נוספות**: עבודה בשעות בלתי שגרתיות, עבודה מול גורמים רבים ברשות ומחוצה לה, נסיעות מרובות במסגרת התפקיד, עבודה עם ילדים ונערים (גילאי 18-3 ,חינוך מיוחד עד גיל 21).

**רישום פלילי** : היעדר הרשעה בעבירת מין, בהתאם לחוק למניעת העסקה של עברייני

מין במוסדות מסוימים, תשס"א – 2001.

**הגבלת כשירות**

לפי סעיף 16 לחוק פיקוח על בתי ספר, תשכ"ט-1969 - עובד חינוך מחויב באישור העסקתו כעובד חינוך בכתב מהמנהל הכללי. העובד אינו יכול לעסוק בחינוך אם נתקיים אחד מאלה: הורשע בעבירה שיש בה כדי לפגוע בביטחון המדינה. הורשע בעבירה אחרת שיש עמה קלון והמנהל הכללי סבור כי לאור הרשעה זו אין העובד ראוי לשמש עובד חינוך. הוכח למנהל הכללי שיש בהתנהגותו של העובד משום השפעה מזיקה על תלמידים

**כישורים אישיים**: אמינות ומהימנות אישית, כושר למידה, יכולת עבודה בצוות, יכולת לטיפוח

יחסים בין אישיים, עבודה תחת לחץ

.

יובהר, כי כל הדרישות המפורטות לעיל הינן דרישות הסף לשם השתתפות במכרז. ועדת המכרזים רשאית לשקול כחלק משיקוליה, דרישות העולות על האמור לעיל, לרבות, תארים אקדמיים נוספים ו/או מתקדמים, ניסיון מיוחד, וותק בתחום וכיו"ב.

**ה. הליכי המכרז**

1. המכרז יתקיים בפני ועדת המכרזים.

2. את ההצעות יש להגיש בהתאם למפורט לעיל.

3. ועדת המכרזים שומרת על זכותה לדחות הצעות של מועמדים אשר אינן עומדות

בתנאי מכרז זה, וכן, לראיין באופן אישי את המועמדים.

4. ועדת המכרזים שומרת על זכותה לדרוש מן המועמדים, לעבור מבחני התאמה,

זאת בהתאם לשיקול דעתה של ועדת המכרזים.

בכבוד רב,

אבי גרובר

ראש העירייה